title: Directiva 2008/4/CE a Comisiei din 9 ianuarie 2008 de modificare a Directivei 94/39/CE privind furajele destinate reducerii riscului febrei laptelui (Text cu relevanță pentru SEE)

text:
               10.1.2008

               RO

               Jurnalul Oficial al Uniunii Europene

               L 6/4

      DIRECTIVA 2008/4/CE A COMISIEI

   din 9 ianuarie 2008
   de modificare a Directivei 94/39/CE privind furajele destinate reducerii riscului febrei laptelui
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 93/74/CEE a Consiliului din 13 septembrie 1993 privind furajele destinate unor scopuri nutriționale speciale (1), în special articolul 6 litera (c),
   întrucât:

               (1)

               Prin Directiva 94/39/CE (2), Comisia a stabilit o listă de utilizări preconizate a furajelor destinate unor scopuri nutriționale speciale.

               (2)

               În avizul său din data de 8 decembrie 2004, Autoritatea Europeană pentru Siguranța Alimentară (denumită în continuare „Autoritatea”) a concluzionat că zeolitul (silicatul alumino-sodic sintetic) deține potențialul de reducere a riscului febrei laptelui la vacile de lapte (3). Cu toate acestea, nu a putut să efectueze o evaluare completă a riscului pentru sănătatea animală și umană datorită lipsei unor informații. Luând în considerare informațiile suplimentare primite, Autoritatea a concluzionat în avizul său din data de 11 iulie 2007 că adăugarea zeolitului în furajele pentru vacile de lapte pentru o perioadă de aproximativ două săptămâni înainte de perioada de fătare nu reprezintă un risc pentru sănătatea animală sau umană sau pentru mediu (4). Prin urmare, zeolitul ar trebui să fie inclus în rândul „Reducerea riscului febrei laptelui” în lista de utilizări preconizate în partea B din anexa la Directiva 94/39/CE.

               (3)

               În avizul său din data de 12 iunie 2007, Autoritatea a concluzionat că furajele cu un conținut ridicat de calciu administrate în perioada fătării pot fi foarte eficiente în tratarea cazurilor ușoare de febră a laptelui și în prevenirea cazurilor de recidivă la vacile de lapte și că, prin urmare, ar trebui adăugată o nouă mențiune la lista cu privire la prevenirea riscului febrei laptelui (5). În continuare, Autoritatea a concluzionat că riscul marginal pentru sănătatea animală nu poate fie exclus în totalitate, fiind necesară cântărirea riscului individual în raport cu beneficiile globale ale administrării. Pentru a-i permite o asemenea evaluare administratorului efectivului de vaci de lapte, pe etichetă ar trebui indicate diferitele surse de calciu, precum și cantitatea acestora. De asemenea, eticheta ar trebui să conțină o recomandare de solicitare a avizului unui expert în probleme de nutriție. Autoritatea nu preconizează un risc pentru consumator, niciun risc suplimentar pentru mediu. Prin urmare, zeolitul cu un conținut ridicat de calciu ar trebui să fie inclus în rândul „Reducerea riscului febrei laptelui” în lista de utilizări preconizate în partea B din anexa la Directiva 94/39/CE.

               (4)

               Prin urmare, Directiva 94/39/CE ar trebui modificată în consecință.

               (5)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa la Directiva 94/39/CE se modifică în conformitate cu anexa la prezenta directivă.
   Articolul 2
   Statele membre pun în aplicare actele cu putere de lege și actele administrative necesare conformării cu prezenta directivă până la 24 iunie 2008 cel târziu. Statele membre informează de îndată Comisia cu privire la aceasta.
   Atunci când statele membre adoptă dispozițiile respective, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 9 ianuarie 2008.

            Pentru Comisie

         Markos KYPRIANOU

            Membru al Comisiei

      (1)  JO L 237, 22.9.1993, p. 23. Directivă modificată ultima dată prin Regulamentul (CE) nr. 806/2003 (JO L 122, 16.5.2003, p. 1).

      (2)  JO L 207, 10.8.1994, p. 20. Directivă modificată ultima dată prin Directiva 2002/1/CE (JO L 5, 9.1.2002, p. 8).

      (3)  Avizul Comitetului științific pentru aditivi și produse sau substanțe utilizate în nutriția animalelor la cererea Comisiei privind utilizarea silicatului de sodiu și aluminiu, sintetic (zeolit), în vederea reducerii riscului febrei laptelui la vacile de lapte. Adoptat la 8 decembrie 2004. Jurnalul AESA (2004) 160, 1-11.

      (4)  Avizul Comitetului științific pentru aditivi și produse sau substanțe utilizate în nutriția animalelor privind siguranța zeolitului (silicat de sodiu și aluminiu, sintetic) în vederea reducerii riscului febrei laptelui la vacile de lapte. Adoptat la 11 iulie 2007. Jurnalul AESA (2007) 523, 1-11.

      (5)  Avizul Comitetului științific pentru aditivi și produse sau substanțe utilizate în nutriția animalelor privind siguranța zeolitului (silicat de sodiu și aluminiu, sintetic) în vederea reducerii riscului febrei laptelui la vacile de lapte. Adoptat la 12 iunie 2007. Jurnalul AESA (2007) 504, 1-10.

      ANEXĂ
      În partea B din anexa la Directiva 94/39/CE, rândul referitor la scopul nutrițional special „Reducerea riscului febrei laptelui” se înlocuiește după cum urmează:

                     Scop nutrițional specific

                     Caracteristici nutriționale de bază

                     Specia sau categoria de animale

                     Mențiuni de etichetare

                     Perioadă de timp recomandată

                     Alte dispoziții

                     „Reducerea riscului febrei laptelui

                                 —

                                 nivel redus de calciu

                     Vaci de lapte

                                 —

                                 calciu

                                 —

                                 fosfor

                                 —

                                 magneziu

                     1-4 săptămâni înainte de fătare

                     A se preciza în modul de utilizare:
                     «Se oprește administrarea după fătare»

                     și/sau

                                 —

                                 raport scăzut cationi/anioni

                                 —

                                 calciu

                                 —

                                 fosfor

                                 —

                                 sodiu

                                 —

                                 potasiu

                                 —

                                 cloruri

                                 —

                                 sulfură

                     1-4 săptămâni înainte de fătare

                     A se preciza în modul de utilizare:
                     «Se oprește administrarea după fătare»

                     sau

                                 —

                                 nivel ridicat de zeolit (silicat alumino-sodic sintetic)

                     Conținut de silicat de alumino-sodic sintetic

                     Cele 2 săptămâni înainte de fătare

                     A se preciza în modul de utilizare:

                                 —

                                 «Cantitatea de furaje va fi limitată pentru a asigura că nu se depășește doza zilnică de 500 g de silicat de sodiu și aluminiu per animal.»

                                 —

                                 «Se oprește administrarea după fătare»

                     sau

                                 —

                                 nivel ridicat de calciu sub forma sărurilor de calciu cu disponibilitate ridicată

                     Conținut total de calciu, surse și cantitate corespunzătoare de calciu

                     Se începe de la primele semne de fătare până la două zile după fătare

                     Se indică pe ambalaj, recipient sau etichetă:

                                 —

                                 Instrucțiunile de utilizare, adică numărul de aplicații și perioada de timp înainte și după fătare.

                                 —

                                 Textul «Înainte de utilizare, se recomandă solicitarea avizului unui expert în probleme de nutriție».”